标题：筮宾
文献中的筮宾
《士冠礼》云：“前期三日，筮宾，如求日之仪，乃宿宾。”
筮宾与冠礼
《礼记·冠义》曰：“冠者，礼之始也。”认为冠礼是礼的始源。据研究，冠礼是从原始社会的“成丁礼”（即成年礼）演变而来的。在氏族社会，男女青年发育成熟时都要参加“成丁礼”，通过后才能成为本氏族的正式成员，享受应有的权利，如参加氏族会议、选举和罢免酋长等，还要履行应尽的义务，如参加生产劳动和对外战争等。在行礼之前，通常“需要在连续几年内，受到一定程序的训练和考验，使具有必要的知识、技能和坚强的毅力，具备充当氏族正式成员的条件”[1]。世界上比较原始的民族和部落，普遍都有成丁礼。我国华夏族后来的成年礼是男子冠礼、女子笄礼。根据《仪礼·士冠礼》和《礼记·冠义》等文献，一场完整的冠礼仪式应包括以下几部分：行礼前的准备工作1．筮日、戒宾筮日，就是通过卜筮的办法，选择一个吉日作为行礼的日子。《士冠礼》说：主人和各位有司都要“玄冠朝服”，“筮于庙门”。对此，《礼记·冠义》解释说：“古者冠礼筮日，筮宾，所以敬冠事。”又说：“古者重冠，重冠故行之于庙，行之于庙者，所以尊重事。尊重事而不敢擅重事，不敢擅重事，所以自卑而尊先祖也。”可见，古人对冠礼是极为重视的。如果所卜日子不吉，则需重新占卜选择一个吉日。戒宾，是指主人把举行冠礼的日期告诉宾，请他届时参加。
2．筮宾、宿宾《士冠礼》云：“前期三日，筮宾，如求日之仪，乃宿宾。”所谓筮宾，就是挑选在冠礼仪式上为受冠者加冠的来宾。按照中国传统礼俗，冠礼由受冠者的父或兄主持，但真正为这个青年加冠的则是一位德高望重或者是有福气的来宾。筮宾在冠礼日的前三天举行，其仪式和筮日相同。然后，主人亲自去邀请被卜选出来的宾，这就是宿宾。宿，通速，约请、邀请的意思。
3．为期即冠礼前一日在祢庙确定行礼的时辰，由宰代主人说：“质明行事”，也就是天亮时开始行礼。同时，“告兄弟及有司”[2]。冠礼正礼1．陈服器即准备加冠所需的各种东西，并在仪式开始前陈列出来。用品主要有三类：一是冠及衣服，有爵弁、熏裳、纯衣、缁带、皮弁、素积等；二是与修饰头发有关的，主要有栉、纚、笄等；三是与敬神及敬祖有关的东西，如醴或酒、勺、觯、柶、脯醢等。
2．就位与挽髻行礼之日，主人在祖庙阼阶(即东阶)偏北的位置设好受冠者的席位，这就是《礼记·郊特牲》所说的“嫡子冠于阼”。阼阶乃主人之阶，在阼阶上举行冠礼，就意味着他已成为可以代父行事的成年人了。只有嫡子才能享受在阼阶行冠礼的权利，若是庶子就只能在房外行冠礼。冠礼开始时，主人和宾都在门外台阶上站好，而受冠者则“采衣，紒，在房中，南面”
《仪礼》中的记载
题解古代贵族男子二十岁行加冠礼，并命字，表示已经成年，必须行成人之礼，明确君臣、父子等的社会责任。本篇详细记述了行冠礼的过程、陈设、仪式及行礼时所致辞。篇末的《记》，简要说明了三代（夏、商、周）冠礼的沿革、异同，论述了行冠礼的伦理道德意义以及所适用的范围。《士冠礼》不仅适用于“士”，而且也适用于包括天子、诸侯在内的一切贵族。本篇后《记》说：“古者五十而后爵，何大夫冠礼之有？公侯之有冠礼也，夏之末造也。天子之元子犹士也，天下无生而贵者也。继世以立诸侯，象贤也。”一方面，行冠礼标志着一个贵族成员明确其伦理道德和社会责任而步入社会的开始；另一方面，它又表现了父子相继的宗法伦理精神（《士冠礼·记》：“适子冠于阼，以著代也。”）。因此，古来儒家很重视冠礼，认为冠昏丧祭乡射朝聘诸礼，皆始于冠礼。《礼记·冠义》说：“冠者，礼之始也，嘉事之重者也，是故古者重冠。”在汉代，《仪礼》诸本次序虽不同，但都以《士冠礼》为首篇，就表现了这种观念。正文士冠礼。筮于庙门。主人玄冠，朝服，缁带，素□，即位于门东，西面。有司如主人服，即位于西方，东面，北上。筮与席、所卦者，具馔于西塾。布席于门中，闑西阈外，西面。筮人执策，抽上韇，兼执之，进受命于主人。宰自右少退，赞命。筮人许诺，右还，即席坐，西面。卦者在左。卒筮，书卦，执以示主人。主人受□，反之。筮人还，东面，旅占，卒，进，告吉。若不吉，则筮远日，如初仪。彻筮席。宗人告事毕。
主人戒宾。宾礼辞，许。主人再拜，宾答拜。主人退，宾拜送。
前期三日，筮宾，如求日之仪。
乃宿宾。宾如主人服，出门左，西面再拜。主人东面答拜，乃宿宾。宾许，主人再拜，宾答拜。主人退，宾拜送。宿赞冠者一人，亦如之。
厥明夕，为期于庙门之外。主人立于门东，兄弟在其南，少退，西面，北上。有司皆如宿服，立于西方，东面，北上，摈者请期，宰告曰：「质明行事。」告兄弟及有司。告事毕。摈者告期于宾之家。
夙兴，设洗，直于东荣，南北以堂深，水在洗东。陈服于房中西墉下，东领，北上。爵弁服，纁裳，纯衣，缁带，韎韐。皮弁服：素积，缁带，素□。玄端，玄裳，黄裳、杂裳可也，缁带，爵□。缁布冠，缺项，青组缨，属于缺；缁纚，广终幅，长六尺。皮弁笄，爵弁笄，缁组紘，纁边，同箧。栉实于箪。蒲筵二，在南。侧尊一甒醴，在服北。有篚实勺、觯、角柶。脯醢，南上。爵弁、皮弁、缁布冠各一匴，执以待于西坫南，南面，东上。宾升则东面。
主人玄端爵□，立于阼阶下，直东序，西面。兄弟毕袗玄，立于洗东，西面，北上。摈者玄端，负东塾。将冠者采衣，紒，在房中，南面。宾如主人服，赞者玄端从之，立于外门之外。
摈者告。主人迎，出门左，西面，再拜。宾答拜。主人揖赞者，与宾揖，先入。每曲揖。至于庙门，揖入。三揖，至于阶，三让。主人升，立于序端，西面。宾西序，东面。赞者盥于洗西，升，立于房中，西面，南上。
主人之赞者筵于东序，少北，西面。将冠者出房，南面。赞者奠纚、笄、栉于筵南端。宾揖将冠者，将冠者即筵坐。赞者坐，栉，设纚。宾降，主人降。宾辞，主人对。宾盥，卒，壹揖，壹让，升。主人升，复初位。宾筵前坐，正纚，兴，降西阶一等。执冠者升一等，东面授宾。宾右手执项，左手执前，进容，乃祝，坐如初，乃冠，兴，复位。赞者卒。冠者兴，宾揖之。适房，服玄端爵□，出房，南面。
宾揖之，即筵坐。栉，设笄。宾盥、正纚如初，降二等，受皮弁，右执项，左执前，进、祝、加之如初，复位。赞者卒紘。兴，宾揖之。适房，服素积素□，容，出房，南面。
宾降三等，受爵弁，加之，服纁裳韎韐，其他如加皮弁之仪。
彻皮弁、冠、栉、筵入于房。筵于户西，南面。赞者洗于房中，侧酌醴；加柶，覆之，面叶。宾揖，冠者就筵，筵西，南面。宾授醴于户东，加柶，面枋，筵前北面。冠者筵西拜受觯，宾东面答拜。荐脯醢。冠者即筵坐，左执觯，右祭脯醢，以柶祭醴三，兴；筵末坐，啐醴，建柶，兴；降筵，坐奠觯，拜；执觯兴。宾答拜。
冠者奠觯于荐东，降筵；北面坐取脯；降自西阶，适东壁，北面见于母。母拜受，子拜送，母又拜。
宾降，直西序，东面。主人降，复初位。冠者立于西阶东，南面。宾字之，冠者对。
宾出主人送于庙门外。请醴宾，宾礼辞，许。宾就次。冠者见于兄弟，兄弟再拜，冠者答拜。见赞者，西面拜，亦如之。入见姑、姊，如见母。
乃易服，服玄冠、玄端、爵□，奠挚见于君。遂以挚见于乡大夫、乡先生。
乃醴宾，以一献之礼。主人酬宾，束帛、俪皮。赞者皆与。赞冠者为介。
宾出，主人送于外门外，再拜；归宾俎。
若不醴，则醮用酒。尊于房户之间，两甒，有禁，玄酒在西，加勺，南枋。洗，有篚在西，南顺。始加，醮用脯醢；宾降，取爵于篚，辞降如初；卒洗，升酌。冠者拜受，宾答拜如初。冠者升筵，坐；左执爵，右祭脯醢，祭酒，兴；筵末坐，啐酒；降筵，拜。宾答拜。冠者奠爵于荐东，立于筵西。彻荐、爵，筵尊不彻。加皮弁，如初仪；再醮，摄酒，其他皆如初。加爵弁，如初仪；三醮，有乾肉折俎，哜之，其他如初。北面取脯，见于母。若杀，则特豚，载合升，离肺实于鼎，设扃鼏。始醮，如初。再醮，两豆，葵菹、蠃醢；两笾，栗、脯。三醮，摄酒如再醮，加俎，哜之，皆如初，哜肺。卒醮，取笾脯以降，如初。
若孤子，则父兄戒、宿。冠之日，主人紒而迎宾，拜，揖，让，立于序端，皆如冠主；礼于阼。凡拜，北面于阼阶上，宾亦北面于西阶上答拜。若杀，则举鼎陈于门外，直东塾，北面。
若庶子，则冠于房外，南面，遂醮焉。
冠者母不在，则使人受脯于西阶下。
戒宾，曰：「某有子某。将加布于其首，愿吾子之教之也。」宾对曰：「某不敏，恐不能共事，以病吾子，敢辞。」主人曰：「某犹愿吾子之终教之也！」宾对曰：「吾子重有命，某敢不从？」宿，曰：「某将加布于某之首，吾子将莅之，敢宿。」宾对曰：「某敢不夙兴？」
始加，祝曰：「令月吉日，始加元服。弃尔幼志，顺尔成德。寿考惟祺，介尔景福。」再加，曰：「吉月令辰，乃申尔服。敬尔威仪，淑慎尔德。眉寿万年，永受胡福。」三加，曰：「以岁之正，以月之令，咸加尔服。兄弟具在，以成厥德。黄耇无疆，受天之庆。」
醴辞曰：「甘醴惟厚，嘉荐令芳。拜受祭之，以定尔祥。承天之休，寿考不忘。」
醮辞曰：「旨酒既清，嘉荐亶时。始加元服，兄弟具来。孝友时格，永乃保之。」再醮，曰：「旨酒既湑，嘉荐伊脯。乃申尔服，礼仪有序。祭此嘉爵，承天之祜。」三醮，曰：「旨酒令芳，笾豆有楚。咸加尔服，肴升折俎。承天之庆，受福无疆。」
字辞曰：「礼仪既备，令月吉日，昭告尔字。爰字孔嘉，髦士攸宜。宜之于假，永受保之，曰伯某甫。」仲、叔、委，唯其所当。
屦，夏用葛。玄端黑屦，青絇繶纯，纯博寸。素积白屦，以魁柎之，缁絇繶纯，纯博寸。爵弁纁屦，黑絇繶纯，纯博寸。冬，皮屦可也。不屦繐屦。
记。冠义：始冠，缁布之冠也。太古冠布，齐则缁之。其緌也，孔子曰：「吾未之闻也，冠而敝之可也。」适子冠于阼，以着代也。醮于客位，加有成也。三加弥尊，谕其志也。冠而字之，敬其名也。委貌，周道也。章甫，殷道也。毋追，夏后氏之道也。周弁。殷冔。夏收。三王共皮弁素积。无大夫冠礼，而有其昏礼。古者五十而后爵，何大夫冠礼之有？公侯之有冠礼也，夏之末造也。天子之元子，犹士也，天下无生而贵者也。继世以立诸侯，像贤也。以官爵人，德之杀也。死而谥，今也。古者生无爵，死无谥。